**ОПШТИНСКО ВЕЋЕ ОПШТИНЕ ГАЏИН ХАН** на основу одредбе члана 57. Статута Општине Гаџин Хан ( “Службени лист града Ниша” број 63/2008, 31/2011, 46/2011 и 36/2013), члана 3., члана 22. Одлуке о Општинском већу општине Гаџин Хан ( “Службени гласник града Ниша” бр.83/2008 и 79/2017), члана 20. Пословника Општинског већа општине Гаџин Хан (“Службени лист града Ниша” број 93/2004) на својој 91. (деведесетпрвој) седници, одржаној дана 04. септембра 2018. године, **УТВРЂУЈЕ**

**П Р Е Д Л О Г**

**ОДЛУКЕ О МРЕЖИ ПРЕДШКОЛСКЕ УСТАНОВЕ „ПРВА РАДОСТ“ ГАЏИН ХАН**

**УТВРЂУЈЕ СЕ** предлог Одлуке о мрежи Предшколске установе „Прва Радост“ Гаџин Хан,

те исту доставити Скупштини општине Гаџин Хан на усвајање.

**ОПШТИНСКО ВЕЋЕ ОПШТИНЕ ГАЏИН ХАН**

број:06-486/18-III-3

У Гаџином Хану, 04.09.2018. године ПРЕДСЕДНИК

Саша Ђорђевић

На основу Закона о основама система образовања и васпитања (“Службени гласник РС“, број 88/2017 и 27/2018), и Уредбе о критеријумима за доношење акта о мрежи јавних предшколских установа и акта о мрежи јавних основних школа („Службени гласник РС“ број 21/2018) и члана 39.Статута општине Гаџин Хан(„Службени лист града Ниша“бр. 63/2008, 31/2011, 46/2012 и 36/2013),

Скупштина општине Гаџин Хан на седници одржаној дана 12.септембра 2018.године, донела је

**ОДЛУКУ**

**О МРЕЖИ ПРЕДШКОЛСКЕ УСТАНОВЕ „ПРВА РАДОСТ“**

**ГАЏИН ХАН**

**Члан 1.**

Одлуком о мрежи предшколске установе „Прва радост“ Гаџин Хан ( у даљем тексту: Одлука), утврђује се врста, број и просторни распоред предшколске установе на територији општине Гаџин Хан.

**Члан 2.**

На територији општине Гаџин Хан, делатност предшколског васпитања и образовања обавља Предшколска установа „Прва радост“, са седиштем у Гаџином Хану ( у даљем тексту: Предшколска установа).

**Члан 3.**

Мрежу предшколске установе „Прва радост“ Гаџин Хан чине:

* Објекат Предшколске установе у седишту
* Простори у основној школи „Витко и Света“ у издвојеним одељењима

**Члан 4.**

Предшколска установа у објектима и просторима које користи у оквиру своје делатности развија и остварује програме предшколског васпитања и образовања, и то:

* Програм неге и васпитања деце узраста од 1 године до 3 године
* Програм неге и васпитања деце од 3 године до припремног предшколског програма
* Припремни предшколски програм
* Посебне и специјализоване програме

**Члан 5.**

Предшколска установа обавља своју делатност:

1. У Гаџином Хану у објекту „Прва радост“

* Програм неге и васпитања деце узраста од 1 године до 3 године старости и програм предшколског васпитања и образовања деце од 3 године до припремног предшколског програма ( мешовита група целодневни боравка)
* Припремни предшколски програм
* Посебни и специјализовани програми

1. У издвојеним одељењима у:

а) У Заплањској Топоници, у простору старе основне школе „ Витко и Света“

- припремни предшколски програм ( полудневни)

б) У Семчу, у простору старе основне школе „ Витко и Света“

- припремни предшколски програм ( полудневни)

* ТАБЕЛАРНИ ПРЕГЛЕД МРЕЖЕ ПРЕДШКОЛСКЕ УСТАНОВЕ „ПРВА РАДОСТ“ ГАЏИН ХАН

|  |  |  |  |
| --- | --- | --- | --- |
| Ред.бр. | Назив објекта | Адреса | Облик рада према узрасту деце |
| 1. | Предшколска установа „Прва радост“ | Гаџин Хан | -Мешовита васпитна група целодневног боравка  -припремни предшколски програм |
| 2. | Издвојено одељење при Основној школи „Витко и Света“ | Заплањска Топоница | -припремни предшколски програм |
| 3. | Издвојено одељење при Основној школи „Витко и Света | Семче | -припремни предшколски програм |

**Члан 6.**

Измена и допуна мреже предшколских установа утврђене овом Одлуком вршиће се у складу са Законом, прописаним критеријумима, потребама деце и родитеља и финансијским могућностима општине Гаџин Хан.

**Члан 7.**

Ова Одлука ступа на снагу осмог дана од дана објављивања у „Службеном листу Града Ниша“.

Даном ступања на снагу ове Одлуке престаје да важи Одлука о мрежи предшколске установе „Прва радост“ Гаџин Хан , “Службени лист града Ниша број 65/2016“.

Број: 06- /2018 -II

У Гаџином Хану, дана 12. септембра 2018.године.

СКУПШТИНА ОПШТИНЕ ГАЏИН ХАН

ПРЕДСЕДНИК

Марија Цветковић